REPUBLIKA HRVATSKA

ZAGREBAČKA ŽUPANIJA

OPĆINA BISTRA

Općinski načelnik

KLASA: 022-01/25-06/04
URBROJ: 238-2-03-25-01
Poljanica Bistranska, 02.01.2025.g.
Temeljem članka 48. Zakona o lokalnoj i područnoj ( regionalnoj ) samoupravi ( Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) i članka 47. Statuta Općine Bistra ( Službeni glasnik Općine Bistra br. 2/21 ) Općinski načelnik donosi
PRAVILNIK

o korištenju poslovnih kreditnih kartica Općine Bistra
Članak 1.

Ovim Pravilnikom uređuje se korištenje poslovnih kreditnih kartica Općine Bistra, utvrđuju osobe koje imaju pravo korištenja istih, te prava i obveze korisnika.
Članak 2.
Poslovnu kreditnu karticu mogu imati Općinski načelnik te osobe kojima Općinski načelnik odobri korištenje poslovne kartice.

Članak 3.
Pravo i obvezu korištenja poslovnih kreditnih kartica Općine Bistra imaju:

- Općinski načelnik,

- Voditelj odsjeka za financije i računovodstvo.
Članak 4.

Službenici i namještenici Općine Bistra mogu koristiti poslovnu kreditnu karticu u naročito opravdanim slučajevima na usmeno i/ili pismeno odobrenje Općinskog načelnika i Voditelj odsjeka za financije i računovodstvo za plaćanje troškova odobrenih od Općinskog načelnika, za koje je moguće isključivo kartično plaćanje.
Članak 5.

Poslovna kreditna kartica može se koristiti u Republici Hrvatskoj i inozemstvu isključivo za odobrene svrhe, u skladu s odredbama članka 4. ovog Pravilnika.

Korištenje poslovne kreditne kartice suprotno odredbama ovog Pravilnika smatra se neovlaštenim korištenjem.
Članak 6.
Korisnici kartica dužni su redovito predavati račune kartica uz slip u Odsjek za financije i računovodstvo.

Članak 7.
U slučaju zlouporabe poslovne kreditne kartice korisnik snosi sve nastale troškove.

Članak 8.

Kontrolu korištenja poslovnih kreditnih kartica obavlja Odsjek za financije i računovodstvo.

Članak 9.
Ovaj Pravilnik stupa na snagu danom donošenja, a objavit će se na službenoj internetskoj stranici Općine Bistra.

